

**REPUBLIKA HRVATSKA**

**VARAŽDINSKA ŽUPANIJA**

**OPĆINA CESTICA**

**Općinsko vijeće**

**KLASA: 024-02/22-01/12**

**URBROJ: 2186-3-02-22-2**

**Cestica, ­08.09.2022.**

**ZAPISNIK**

sa 9. sjednice Općinskog vijeća Općine Cestica održane dana 06. rujna 2022. godine u prostorijama Kulturnog centra Općine Cestica s početkom u 19,00 sati.

**PRISUTNI VIJEĆNICI:** Darko Majhen, Ivan Bednjanić Bunić, Darijan Vinter, Tanja Veršić, Ana Kutnjak, Denis Kotolenko, Nikola Ščuric, Žarko Rodeš, Matija Dregarić

**ODSUTNI:** Tomislav Lazar, Ivan Hohnjec, Marijan Županić, Josip Cestar

**OSTALI PRISUTNI:** Mirko Korotaj (općinski načelnik), Ksenija Borić

**ZAPISNIČAR:** Gabriela Kos

Predsjednik Vijeća Darko Majhen otvara 9. sjednicu Općinskog vijeća Općine Cestica, pozdravlja sve vijećnike, te konstatira da je od 13 vijećnika/ca prisutno 9 vijećnika/ca te postoji kvorum i Odluke se mogu donositi pravovaljano. Vijećnici su u materijalima dobili i Zapisnik sa 8. sjednice pa predsjednik pita prisutne da li ima kakvih primjedbi na Zapisnik? Kako primjedaba nema stavlja Zapisnik sa 8. sjednice na usvajanje. Svi vijećnici glasaju za te predsjednik konstatira da je Zapisnik usvojen jednoglasno, sa 9 glasova.

Prelazi se na Aktualni sat, pa predsjednik vijeća daje mogućnost vijećnicima/cama da postave pitanja.

**PITANJA:**

Vijećnik Žarko Rodeš postavlja pitanje kamo se vozi zemlja koja se nalazi iza sportske dvorane?

**ODGOVORI:**

Na pitanje vijećnika Žarka Rodeša načelnik odgovara da je prošli put bilo postavljeno pitanje zašto stoji voda na zavoju kod POS-ovog stana te je tada odgovorio da kada će se zemlja maknuti ne bi trebalo biti više toliko vode na cesti i upravo se to sada radi. Zemlja se vozi u ''Grabu'' gdje je nogometno igralište odnosno gdje će se raditi pomoćno nogometno igralište. Ako se voda de bude do kraja povukla staviti ćemo još jedan upojni bunar na to mjesto.

Predsjednik vijeća se zahvaljuje na odgovoru te prelazi na utvrđivanje dnevnog reda za 9. sjednicu. Predsjednik vijeća pita da li ima netko dopunu ili izmjenu dnevnog reda? Pošto izmjena i dopuna nema Predsjednik vijeća daje predloženi dnevni red na usvajanje.

Konstatira da svi prisutni vijećnici glasaju za, pa je **dnevni red prihvaćen jednoglasno**, sa 9 glasova:

**Dnevni red:**

1. Prihvaćanje Polugodišnjeg izvješća o izvršenju Proračuna Općine Cestica za 2022. godinu
2. Prihvaćanje Izvješća općinskog načelnika za razdoblje 01.01.do 30.06.2022. godine
3. Prijedlog Odluke o imenovanju i protezanju pojedinih ulica u naseljima na području općine Cestica
4. Prijedlog Odluke o određivanju poslova prijevoza pokojnika koji se financiraju iz Proračuna Općine Cestica
5. Prijedlog Odluke o dodjeli javnih priznanja Općine Cestica u 2022. godini,
6. Prijedlog Odluke o donošenje 3. Izmjena i dopuna PPUO Cestica

**Točka 1.**

**POLUGODIŠNJE IZVRŠENJE PRORAČUNA OPĆINE CESTICA ZA 2022. GODINU**

Predsjednik vijeća otvara točku 1. i daje riječ načelniku.

Načelnik objašnjava opći dio polugodišnjeg izvršenja, gdje su prihodi i primici 9.371.512,25 kn dok su ukupni rashodi i izdaci 9.384.880,92 kn. Rashodi su veći za 13.000,00 kn, a manjak iznosi 5.240.185,75 dok je ukupni manjak 5.253.554,43 kn. Projekt uređenje parka Križovljangrad je završen, radovi iznose 800.000,00 kn, dok od Ministarstva potražujemo 743.00,00 kn. Isto tako su se napravile nerazvrstane ceste za koje također potražujemo dio sredstava. Sve su to razlozi gore navedenih iznosa.

Predsjednik vijeća otvara raspravu.

Vijećnik Žarko Rodeš se javlja za raspravu te napominje kako njegovo mišljenje znamo, neće glasati za iz razloga što nije otvoren na sve razine.

Pošto se nitko više ne javlja za raspravu Predsjednik vijeća zatvara raspravu po točci 1. dnevnog reda i daje Polugodišnje izvršenje proračuna Općine Cestica za 2022. godinu na usvajanje. Od 9 vijećnika/ca 7 vijećnika glasa za i 2 su suzdržana. Predsjednik vijeća konstatira da je Polugodišnje izvršenje proračuna Općine Cestica za 2022. godinu **usvojeno većinom glasova**.

**Točka 2.**

**IZVJEŠĆE OPĆINSKOG NAČELNIKA ZA RAZDOBLJE**

**OD 01.01.DO 30.06.2022. GODINE**

Predsjednik vijeća otvara točku 2. te daje riječ općinskom načelniku, koji govori da je u Izvješću detaljno napisano koje su se sve investicije radile i koje su završene ali izdvaja radove u Gajevoj i Dravskoj ulici u Cestici, da je bilo mnogo posla oko rješavanja imovinsko-pravnih odnosa. Nadalje govori o tome kako će morati napraviti sastanak sa HEP-om Varaždin oko povećanja cijene struje, najviše oko javne rasvjete jer oko toga nije bilo do sada riječi. Ako će biti velika razlika u plaćanju struje morati će se javna rasvjeta gasiti po noći. To je samo jedna od mjera koja bi se uvela ako dođe do poskupljenja. Isto tako se mora naći rješenje oko plaćanje struje sportskim klubovima kojima je jako puno porasla struja, sa dosadašnjih mjesečnih računa između 1.000,00 i 1.500,00 kn na oko 5.000,00 kn. Klubovi neće moći podmirivat tako velike namete i doći će do problema. Dječji vrtić je isto tako radi tih silnih povećanja došao sa prijedlogom dizanja cijena smještaja djece u vrtiću. Vatrogasci su jedino oslobođeni toga.

Otvara se rasprava.

Vijećnik Žarko Rodeš postavlja pitanje kada će ići natječaj za stipendije te da li mi sufinanciramo prijevoz srednjoškolaca jer se priča da je prijevoz također poskupio i da učenici plaćaju onaj svoj dio dosta više? Načelnik odgovara da će natječaj za stipendije ići uskoro i biti će objavljen u općinskim novinama, Varaždinskim vijestima i na web-u Općine. Što se prijevoza učenika tiče, taj dio financira Varaždinska županija i trenutno nema nikakvih saznanja o povećanju cijena prijevoza.

Nitko se više ne javlja za raspravu, te predsjednik vijeća daje Izvješće općinskog načelnika za razdoblje 01.01.do 30.06.2022. godine na usvajanje.

Od 9 vijećnika/ca, svi glasaju za. Predsjednik vijeća konstatira da je Izvješće općinskog načelnika za razdoblje 01.01.do 30.06.2022. godine **usvojeno jednoglasno**.

**Točka 3.**

**ODLUKA O IMENOVANJU I PROTEZANJU POJEDINIH ULICA**

**U NASELJIMA NA PODRUČJU OPĆINE CESTICA**

Predsjednik vijeća otvara točku 3. i daje riječ načelniku koji ukratko objašnjava kako smo od Državne geodetske uprave dobili uputu da imenujemo sve ulice koje još nismo. Odluka je usklađena od strane DGU iz Varaždina te je dobiveno pozitivno mišljenje od DGU iz Zagreba. Svima onima koji će mijenjati osobne Općina će podmiriti trošak izrade istih.

Otvara se rasprava.

Vijećnik Žarko Rodeš postavlja pitanje zašto baš naziv ulice 5. studenog u Romskom naselju, da li postoji za to objašnjenje te tko je bio Pavao Bakić? Predsjednik vijeća odgovara da je 5. studenog Dan romskog jezika, a naziv je dao Savez Roma RH Kali Sara, dok vijećnik Ivan Bednjanić Bunić odgovara na drugi dio pitanja te objašnjava kako je Pavao Bakić bio jedan od Križovljangradskih gospodara.

Nitko se više ne javlja za raspravu, te daje Odluku o imenovanju i protezanju pojedinih ulica u naseljima na području općine Cestica na usvajanje.

Od 9 vijećnika/ca, svi vijećnici/ce glasaju za. Predsjednik vijeća konstatira da je Odluka o imenovanju i protezanju pojedinih ulica u naseljima na području općine Cestica **usvojena jednoglasno**.

**Točka 4.**

**ODLUKA O ODREĐIVANJU POSLOVA PRIJEVOZA POKOJNIKA KOJI SE FINANCIRAJU IZ PRORAČUNA OPĆINE CESTICA**

Predsjednik vijeća otvara točku 4. te moli pročelnicu za obrazloženje. Govorim o tome kako smo dobili uputu od Varaždinske županije da oni već ne financiraju prijevoz pokojnika na području varaždinske županije te bi mi kao Općina trebali to urediti na način da prvo donesemo ovu odluku i nakon toga raspišemo natječaj.

Otvara se rasprava.

Vijećnik Žarko Rodeš postavlja pitanje da li znamo koliko ima slučajeva godišnje? Odgovaram da mi nemamo takav podatak pošto nismo to do sada vodili, ali da je već ove godine bilo 2 takva slučaja.

Nitko se više ne javlja za raspravu, te predsjednik vijeća daje Odluku o određivanju poslova prijevoza pokojnika koji se financiraju iz Proračuna Općine Cestica na usvajanje.

Od 9 vijećnika/ca, svi glasaju za. Predsjednik vijeća konstatira da je Odluka o određivanju poslova prijevoza pokojnika koji se financiraju iz Proračuna Općine Cestica **usvojena jednoglasno**.

**Točka 5.**

**ODLUKA O DODJELI JAVNIH PRIZNANJA**

**OPĆINE CESTICA U 2022. GODINI**

Predsjednik vijeća otvara točku 5. te daje riječ načelniku. Načelnik govori o tome kako je bio raspisani javni natječaj i da se javila Osnovna škola Cestica sa prijedlogom za Predraga Dobrotića – učitelja tjelesnog odgoja, dok je DVD Lovrečan Dubrava predložio Vladu Kumera, dok je njegov prijedlog bio (općinskog načelnika) HEP – Elektra Varaždin i cvjećarnica Krizantema iz Cestice. Načelnik daje riječ predsjedniku vijeća da obrazloži zašto nagrada za Vladu Kumera. Predsjednik vijeća Darko Majhen obrazlaže da je g. Vlado Kumer bio dugogodišnji predsjednik, a sada je počasni predsjednik, uz njega je DVD Lovrečan Dubrava napredovao na svim razinama.

Otvara se rasprava.

Nitko se ne javlja za raspravu, te predsjednik vijeća daje Odluku o dodjeli javnih priznanja Općine Cestica u 2022. godini na usvajanje.

Od 9 vijećnika/ca, svi glasaju za. Predsjednik vijeća konstatira da je Odluka o dodjeli javnih priznanja Općine Cestica u 2022. godini **usvojena jednoglasno**.

**Točka 6.**

**ODLUKA O DONOŠENJE 3. IZMJENA I DOPUNA PPUO CESTICA**

Predsjednik vijeća otvara točku 6. te moli načelnika za obrazloženje. Načelnik objašnjava cijeli hodogram 3. izmjena i dopuna PPUOC od one prve odluke o početku procesa pa do javne rasprave, ponovljene javne rasprave te dobivanja suglasnosti od Zavoda za prostorno uređenje Varaždinske županije.

Otvara se rasprava.

Vijećnik Žarko Rodeš postavlja pitanje da li se sada ovim 3. izmjenama i dopunama regulirala dubina gradnje koja je u onom prijašnjem bila ograničena? Načelnik odgovara da sada nema takovih ograničenja.

Nitko se više ne javlja za raspravu, te predsjednik vijeća daje Odluku o donošenju 3. Izmjena i dopuna PPUO Cestica na usvajanje.

Od 9 vijećnika/ca, svi glasaju za. Predsjednik vijeća konstatira da je Odluka o donošenje 3. Izmjena i dopuna PPUO Cestica **usvojena jednoglasno**.

Predsjednik vijeća konstatira da smo iscrpili dnevni red sjednice vijeća, no prije samog zaključivanja daje riječ načelniku koji još jednom sve poziva na Svečanu sjednicu Općinskog vijeća Općine Cestica i Dane Općine Cestica, dok Predsjednik vijeća poziva još jednom sve na županijsku berbu kod Marijana Županića.

Predsjednik vijeća zahvaljuje vijećnicima/cama na dolasku te zaključuje 9. sjednicu Općinskog vijeća Općine Cestica.

Sjednica završila u 19:45 sati.

ZAPISNIČAR:

Gabriela Kos PREDSJEDNIK OPĆINSKOG VIJEĆA:

Darko Majhen, mag.pol.